Maribor: 18.09.2014

Štev.: S 55/2014 JR

Na podlagi 1. odstavka 335. člena Statuta Univerze v Mariboru (Statut UM- UPB10, Ur. l. RS št. 46/12) izdaja dekan Medicinske fakultete Univerze v Mariboru naslednji

# SKLEP

**o razpisu postopka kandidiranja in imenovanja**

**prodekana zadolženega za študentska vprašanja**

**Medicinske fakultete Univerze v Mariboru**

**1.**

**(pravna podlaga)**

Prodekan zadolžen za študentska vprašanja se lahko imenuje iz vrst zglednih študentov ali iz vrst visokošolskih učiteljev (tretji odstavek 335. člena Statuta Univerze v Mariboru).

Kandidacijski postopek za imenovanje prodekana zadolženega za študentska vprašanja javno razpiše dekan. Izmed prispelih kandidatur izbere dekan članice kandidata za prodekana za študentska vprašanja, o katerem poda Senat članice svoje mnenje. V primeru prodekana, zadolženega za študentska vprašanja, si mora dekan članice pred posredovanjem predloga na Senat članice pridobiti mnenje Študentskega sveta članice (prvi odstavek 335. člena Statuta Univerze v Mariboru).

Prodekana zadolženega za študentska vprašanja imenuje rektor Univerze na predlog dekana članice in po predhodnem mnenju Senata članice oziroma Študentskega sveta članice za mandatno dobo dveh let, s tem da je lahko še enkrat imenovan (prvi odstavek 335. člena Statuta Univerze v Mariboru).

**2.**

**(kandidacijski postopek)**

Predlog za kandidata za prodekana za študentska vprašanja Medicinske fakultete Univerze v Mariboru lahko poda vsak zgleden študent ali visokošolski učitelj Medicinske fakultete Univerze v Mariboru. S predlogom mora kandidat za prodekana za študentska vprašanja soglašati in podati pisno soglasje.

Predlog kandidata za prodekana za študentska vprašanja Medicinske fakultete Univerze v Mariboru bo štel za popolnega, če bo vseboval:

* vlogo kandidata za prodekana zadolženega za študentska vprašanja Medicinske fakultete Univerze v Mariboru (OBR. 1)
* pisno soglasje h kandidaturi za prodekana zadolženega za študentska vprašanja Medicinske fakultete Univerze v Mariboru (OBR. 2) in
* veljavno potrdilo o vpisu na Medicinsko fakulteto Univerze v Mariboru (če kandidaturo vlaga študent).

Prodekan, zadolžen za študentska vprašanja, se imenuje iz vrst zglednih študentov ali iz vrst visokošolskih učiteljev.

Predlog s soglasjem kandidata se sestavi v enem izvodu in se najkasneje **do torka, dne 07. 10. 2014 do 12.00 ure, dostavi v tajništvo Medicinske fakultete Univerze v Mariboru.**

Kandidature se dostavijo na naslov:

**UNIVERZA V MARIBORU, MEDICINSKA FAKULTETA, Taborska ulica 8, 2000 MARIBOR s pripisom »kandidatura za prodekana zadolženega za študentska vprašanja Medicinske fakultete – ne odpiraj!«**, v zaprti pisemski ovojnici v enem izvodu.

Kandidature, ki ne bodo pravočasno dostavljene v tajništvo Medicinske fakultete Univerze v Mariboru, se ne bodo štele kot kandidature za prodekana zadolženega za študentska vprašanja Medicinske fakultete Univerze v Mariboru in se ne bodo upoštevale.

Tajništvo Medicinske fakultete prispele kandidature opremi z žigom in vpiše datum in čas vložitve.

**III.**

**(Komisija za pregled kandidatur)**

Dekan Medicinske fakultete Univerze v Mariboru imenuje tričlansko komisijo za pregled kandidatur, izmed katere mora biti vsaj en član študent, ki se sestane **v torek, dne 07.10.2014 po 12. 00 uri**. Študent oz. visokošolski učitelj, ki je vložil kandidaturo za prodekana zadolženega za študentska vprašanja, ne sme biti član komisije za pregled kandidatur.

Komisija za pregled kandidatur preveri vložitev kandidatur v predpisanem roku, izpolnjevanje pogojev posameznih kandidatov, pisno soglasje in program dela kandidatov ter oblikuje kandidatno listo kandidatov za prodekana za študentska vprašanja, ločeno po abecednem vrstnem redu.

V primeru, da komisija za pregled kandidatur ugotovi, da je kandidatura nepopolna ali kako drugače nepravilna, vendar pa je pravočasna, z odločbo zavrne kandidaturo in zahteva od predlagatelja kandidature, da ustrezno dopolni ali spremeni kandidaturo, in sicer najkasneje do **četrtka, dne 09. 10. 2014 do 12.00 ure**.

Komisija za pregled kandidatur pripravi poročilo o poteku kandidacijskega postopka in ga skupaj s kandidatno listo dostavi predsedniku komisije za pritožbe najkasneje do **srede, dne 08. 10. 2014 do 12.00 ure.**

**IV.**

**(Komisija za pritožbe)**

Dekan Medicinske fakultete Univerze v Mariboru imenuje tričlansko komisijo za pritožbe, izmed katerih mora biti vsaj en član študent, ki se sestane v **četrtek, dne 09. 10. 2014 po 12.00**. Študent oz. visokošolski učitelj, ki je vložil kandidaturo za prodekana zadolženega za študentska vprašanja, ne sme biti član komisije za pritožbe. Člani komisije za pregled kandidatur ne smejo biti člani komisije za pritožbe.

V primerih, ko je komisija za pregled kandidatur izdala odločbo, s katero je zavrgla ali zavrnila kandidaturo, se lahko vloži obrazložen ugovor zoper to odločbo, istočasno pa je tudi potrebno ustrezno dopolniti posamezno kandidaturo do **četrtka, dne 09. 10. 2014 do 12.00 ure**. Šteje se, da je ugovor vložen, tudi če je do **četrtka, dne 09. 10. 2014 do 12.00 ure**, dostavljena dopolnjena kandidatura.

Komisija za pritožbe se sestane v **četrtek, dne 09.10.2014 po 12.00 uri**.

V primeru, da je bila kandidatura pravočasno in ustrezno dopolnjena tako, da izpolnjuje predpisane pogoje, komisija za pritožbe ugodi ugovoru in kandidata uvrsti na seznam popolnih kandidatur.

Kandidatura pa bo zavrnjena kot nepopolna, če ne bo dopolnjena ali če bo sicer dopolnjena, vendar tudi potem ne ustreza predpisanim pogojem.

Komisija za pritožbe pripravi poročilo o poteku kandidacijskega postopka in ga skupaj s kandidatno listo dostavi dekanu Medicinske fakultete Univerze v Mariboru najkasneje do **petka, dne 10. 10. 2014 do 12. 00 ure.**

Dekan Medicinske fakultete Univerze v Mariboru izbere izmed prispelih kandidatur kandidata / kandidatko za prodekana zadolženega za študentska vprašanja Medicinske fakultete Univerze v Mariboru.

V.

(mnenje Študentskega sveta članice)

Dekan Medicinske fakultete Univerze v Mariboru pošlje predlog o imenovanju kandidata / kandidatke za prodekana zadolženega za študentska vprašanja Medicinske fakultete Univerze v Mariboru Študentskemu svetu Medicinske fakultete Univerze v Mariboru, da najkasneje do **srede, dne** **15. 10. 2014 do 12.00 ure,** da poda mnenje o kandidatu / kandidatki za prodekana zadolženega za študentska vprašanja Medicinske fakultete Univerze v Mariboru.

VI.

(sklic Senata članice)

Dekan Medicinske fakultete Univerze v Mariboru bo sklical sejo Senata Medicinske fakultete Univerze v Mariboru za v **ponedeljek, dne 20. 10. 2014 ob 14. 00 uri**.

Senat Medicinske fakultete Univerze v Mariboru obravnava predlog kandidata / kandidatke za prodekana zadolženega za študentska vprašanja Medicinske fakultete Univerze v Mariboru, ki ga je posredoval dekan in o njem poda mnenje.

VII.

(imenovanje prodekanov)

Prodekana zadolženega za študentska vprašanja članice imenuje rektor Univerze na predlog dekana članice in po predhodnem mnenju Senata članice in Študentskega sveta članice za mandatno dobo dveh let.

VIII.

(javna objava sklepa)

Ta sklep se objavi na oglasni deski Medicinske fakultete UM ter na spletni strani Medicinske fakultete UM.

Dekan Medicinske fakultete

akad. prof. dr. Ivan Krajnc, dr.med.

Priloge:

* Vloga kandidature za prodekana za študentska vprašanja Medicinske fakultete Univerze v Mariboru
* Pisno soglasje h kandidaturi za prodekana za študentska vprašanja Medicinske fakultete Univerze v Mariboru

OBR. 1

**VLOGA KANDIDATURE ZA**

**PRODEKANA ZA ŠTUDENTSKA VPRAŠANJA**

**Medicinske fakultete Univerze v Mariboru**

Podpisani: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek, naslov)

študent/visokošolski učitelj Medicinske fakultete Univerze v Mariboru

nepreklicno pristopam h kandidaturi za prodekana za študentska vprašanja Medicinske fakultete.

Datum: \_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_

(vpišite tel. št., na katero je

kandidat dosegljiv)

Podpis kandidata:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

POMEMBNO:

Kandidature se dostavijo na naslov:

UNIVERZA V MARIBORU, MEDICINSKA FAKULTETA, Taborska ulica 8, 2000 Maribor s pripisom »kandidatura za prodekana za študentska vprašanja Medicinske fakultete – ne odpiraj!«, v zaprti pisemski ovojnici v enem izvodu, najkasneje do najkasneje **do torka, dne 07. 10. 2014 do 12.00 ure, v tajništvu Medicinske fakultete Univerze v Mariboru.**

Kandidatura, ki ne bo dostavljena **do torka, dne 07.10.2014 do 12.00 ure, v tajništvu Medicinske fakultete Univerze v Mariboru,** ne bo upoštevana.

OBR. 2

**PISNO SOGLASJE H KANDIDATURI ZA**

**PRODEKANA ZA ŠTUDENTSKA VPRAŠANJA**

**Medicinske fakultete Univerze v Mariboru**

Podpisani študent/visokošolski učitelje (akad. naziv ter ime in priimek:)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

študent/zaposlen na Medicinski fakulteti Univerzi, na podlagi Sklepa o razpisu postopka imenovanja prodekana za študentska vprašanja Medicinske fakultete Univerze v Mariboru, z dne 18.09.2014,

podajam pisno soglasje h kandidaturi za prodekana za študentska vprašanja.

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis:\_\_\_\_\_\_\_\_\_\_\_\_\_\_

PRILOGA:

* Potrdilo o vpisu (če vlogo oddaja študent MF UM)